|  |
| --- |
| PATVIRTINTA |
| Rokiškio rajono savivaldybės tarybos |
| 2023 m. balandžio 27 d. sprendimu |
| Nr. TS- |

**AKCINĖS BENDROVĖS „ROKIŠKIO KOMUNALININKAS“ 2022 METŲ**

**VEIKLOS ATASKAITA**

Ataskaita parengta už 2022 metus. Visi skaičiai pateikti 2022 m. gruodžio 31 d., jeigu nenurodyta kitaip. Šioje ataskaitoje akcinė bendrovė ,, Rokiškio komunalininkas“ dar gali būti vadinama Bendrove.

**Pagrindiniai duomenys apie bendrovę:**

Bendrovės pavadinimas – akcinė bendrovė „Rokiškio komunalininkas“.

Teisinė forma – akcinė bendrovė.

Įstatinis kapitalas – 2 390 838,30 eurai.

Įregistravimo data – 1995 m. birželio 7 d.

Įmonės kodas – 173000664.

Buveinės adresas – Nepriklausomybės a. 12A, Rokiškis.

Registras – Valstybės įmonė Registrų centras.

Telefono numeris (8 458) 71083.

Elektroninio pašto adresas [administracija@rokom.lt](mailto:administracija@rokom.lt)

Internetinis tinklalapis [www.rokom.lt](http://www.rokom.lt)

2022 metais bendrovės įstatinis kapitalas buvo didintas ir sudaro 2 390 838,30 eurus , tai 824 427 paprastos vardinės akcijos. Padidintas įstatinis kapitalas, vykdant reorganizavimą ir prijungiant Akcinę bendrovę Rokiškio butų ūkis. Nominali vienos akcijos vertė – 2,90 euro.

**Bendrovės akcininkai:**

Pagrindinis bendrovės akcininkas – Rokiškio rajono savivaldybė 90,83 proc.;

Kiti akcininkai – 9,17 proc.;

**Bendrovės valdymo organai: valdyba ir bendrovės vadovas –** direktorius.

Bendrovės valdyba sudaryta iš šešių narių.

**Bendrovės direktorius** – Nuo 2021 11 15 iki 2022 01 31 Agnė Janočkinienė.

Nuo 2022 02 01 Vladas Janulis

**I SKYRIUS**

**DARBUOTOJAI IR DARBO APMOKĖJIMAS**

Bendrovės sąrašinis darbuotojų skaičius 94. Vidutinis mėnesinis darbuotojų atlyginimas – 1083,10 eurų.

**1 lentelė**

|  |  |  |
| --- | --- | --- |
|  | **Sąrašinis darbuotojų skaičius** | **Vidutinis mėnesio darbo užmokestis (Eur)** |
| Vadovai | 1 | 2760,37 |
| Administracija, specialistai | 20 | 1659,49 |
| Darbininkai | 73 | 941,94 |
| **Iš viso:** | **94** | **1083,10** |

**II SKYRIUS**

**TURTAS**

Bendrovės materialųjį turtą sudaro 1 561,375 tūkst. eurų vertės ilgalaikis materialusis turtas ir 138,70 tūkst. eurų vertės atsargos, kitas trumpalaikis turtas.

Ilgalaikį materialųjį turtą sudaro:

**1 lentelė**

|  |  |  |  |  |
| --- | --- | --- | --- | --- |
| **Eil.**  **Nr.** | **Ilgalaikis materialusis turtas** | **Įsigijimo savikaina**  **(tūkst. Eur)** | **Nusidėvėjimas**  **(tūkst. Eur)** | **Likutinė vertė**  **(tūkst. Eur)** |
| 1. | Pastatai, statiniai ir įrenginiai | 769,208 | 330,211 | 438,997 |
| 2. | Transporto priemonės | 974,206 | 800,746 | 173,460 |
| 3. | Kiti įrengimai | 264,536 | 95,394 | 169,142 |
| 4. | Mašinos ir įrengimai | 1976,106 | 1196,330 | 779,776 |
| **Iš viso:** | | **3984,056** | **2422,681** | **1561,375** |

**III SYRIUS**

**ŪKINĖ VEIKLA, FINANSINIAI VEIKLOS RODIKLIAI**

Bendrovės veiklos tikslai yra įstatuose numatytos veiklos organizavimas ir vykdymas, siekiant gauti pelno.

Pagrindinės AB „Rokiškio komunalininkas“ veiklos kryptys:

1. šilumos ir karšto vandens gamyba ir teikimas Rokiškio rajono gyventojams bei organizacijoms;
2. komunalinių atliekų surinkimas ir vežimas iš Rokiškio ir Rokiškio rajono gyventojų bei organizacijų;
3. transporto nuoma;
4. miesto priežiūra;
5. pirtis;
6. daugiabučių namų administravimas ir priežiūra;
7. kita veikla (skalbimo paslauga, patalpų nuoma, daugiabučių bendrijų teritorijų priežiūra, elektra, paslaugos kitoms įmonėms).

**Finansinių veiklos rezultatų analizė:**

Bendrovė per 2022 metus uždirbo 2 035 918 eurų pardavimo pajamų, tai yra 154 399 eurais daugiau nei 2021 metais. Pardavimo savikaina sudarė 1 607 084 eurai, tai yra 225 188 eurais daugiau nei 2021 metais. Veiklos sąnaudos 2022 metais sumažėjo ir sudarė 364 549 eurus, o 2021 metais 379 801 eurą, t. y. 15 252 eurais mažiau. Finansinės-investicinės veiklos sąnaudos 2022 m. sudarė 29 eurus. Finansinės-investicinės veiklos pajamos 1 924 eurai (priskaičiuotų palūkanų ir delspinigių). Kitos veiklos pajamas sudarė 4 661 euras. 2022 m. nepaskirstytas pelnas sudaro 56 118 eurų.

**Pelningumo rodikliai (proc.):**

**1 lentelė**

|  |  |  |  |
| --- | --- | --- | --- |
|  | **2020 m.** | **2021 m.** | **2022 m.** |
| Bendrasis pelningumas | 14,04 | 26,55 | 21,06 |
| Grynasis pelningumas | -8,70 | 6,66 | 2,76 |

**Bendras likvidumo rodiklis (koef.):**

**2 lentelė**

|  |  |  |  |
| --- | --- | --- | --- |
|  | **2020 m.** | **2021 m.** | **2022 m.** |
| Bendrasis likvidumo rodiklis | 3,61 | 3,05 | 2,61 |

**Turto panaudojimo efektyvumo rodikliai (koef.):**

**3 lentelė**

|  |  |  |  |
| --- | --- | --- | --- |
|  | **2020 m.** | **2021 m.** | **2022 m.** |
| Atsargų apyvartumas | 28,46 | 15,77 | 14,58 |
| Pirkėjų įsiskolinimo apyvartumas | 5,95 | 6,92 | 5,91 |
| Skolų tiekėjams apyvartumas | 15,49 | 26,01 | 46,50 |
| Apyvartinio kapitalo apyvartumas | 3,18 | 2,63 | 1,86 |
| Ilgalaikio turto apyvartumas | 1,89 | 1,17 | 1,28 |
| Turto apyvartumas | 1,00 | 0,72 | 0,67 |

**Pagrindinių veiklos rūšių pajamų – sąnaudų rodikliai per 2021/2022 metus (Eur):**

**4 lentelė**

|  |  |  |  |
| --- | --- | --- | --- |
| **Pagrindiniai** | **2021 m.** | **2022 m.** | **Skirtumas(+-)** |
| **Pajamos** | 1 888334 | 2042503 | +154169 |
| **Sąnaudos iš viso:** | 1 763018 | 1972037 | +209019 |
| darbo užmokestis | 743195 | 763824 | +20629 |
| soc. draudimas | 16071 | 15951 | -120 |
| ilgalaikio turto nusidėvėjimas | 183145 | 174099 | -9046 |
| medžiagos, atsarginės dalys | 245750 | 521914 | +276164 |
| kuras | 101489 | 137381 | +35892 |
| elektra | 39669 | 61171 | +21502 |
| vanduo | 17751 | 22229 | +4478 |
| šilumos energija | 4 127 | 9902 | +5775 |
| mokesčiai | 12872 | 11055 | -1817 |
| kitos sąnaudos | 211640 | 57669 | -153971 |
| administracinės sąnaudos | 187309 | 196842 | +9533 |
| **Veiklos rezultatas** | +125316 | +70466 | -54850 |

**Bendrovė per 2022 metus valstybei sumokėjo mokesčių (tūkst. Eur):**

**5 lentelė**

|  |  |  |  |  |  |  |
| --- | --- | --- | --- | --- | --- | --- |
| **Gyventojų pajamų mokesčio** | **Pridėtinės vertės mokesčio** | **Žemės nuomos mokesčio** | **Nekilnojamojo turto mokesčio** | **Socialinio draudimo mokesčio** | **Kitų mokesčių** | **Iš viso** |
| 96,20 | 107,30 | 2,60 | 9,20 | 178,30 | 5,80 | 399,40 |

2022 m. gruodžio 16 d. vykdant reorganizavimą, pakeista ir patvirtinta bendrovės struktūra, sudaryti šie padaliniai: Finansų, Atliekų tvarkymo, Šilumos gamybos ir tiekimo, Paslaugų teikimo ir Daugiabučių gyvenamųjų namų priežiūros.

Pateikiame informaciją apie Bendrovės pasiektus veiklos rezultatus:

1. **Atliekų tvarkymo padalinys 6 lentelė**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Padalinio pavadinimas | Planuojamos veiklos pavadinimas | Įgyvendinimo terminas | Atsakingas asmuo | Vertinimo kriterijus | 2022 m. pasiekti rezultatai |
| 1. | Atliekų tvarkymo padalinys | Dalyvauti augalinės kilmės maisto atliekų surinkimo paslaugų pirkimo konkurse | 2022 m III ketv. | Agnė Janočkinienė | Nustatant kainodarą vadovautis priimtais sprendimais dėl pelno maržos | Nelaimėtas konkursas |
| 2. | Atliekų tvarkymo padalinys | Dalyvauti bešeimininkių atliekų surinkimo ,transportavimo perdirbimo, kitokio naudojimo ar šalinimo paslaugų pirkimo konkurse | 2022 m. III ketv. | Agnė Janočkinienė | Nustatant kainodarą vadovautis priimtais sprendimais dėl pelno maržos | Laimėtas konkursas |
| 3. | Atliekų tvarkymo padalinys | Dalyvauti komunalinių atliekų presavimo paslaugų pirkimo konkurse | 2022 m. IV ketv. | Agnė Janočkinienė | Nustatant kainodarą vadovautis priimtais sprendimais dėl pelno maržos | Laimėtas konkursas |

**Bendrovės rezultatas (pelnas, nuostolis) pagal veiklos rūšis 2021-2022: 7 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2021 m.** | **2022 m.** | **skirtumas +,-** |  |
| Atliekų tvarkymas | 55623,46 | 31869,15 | -23754,31 | Rezultatas sumažėjo |

2. **Šilumos gamybos ir tiekimo padalinys**

**8 lentelė**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Padalinio pavadinimas | Planuojamos veiklos pavadinimas | Įgyvendinimo terminas | Atsakingas asmuo | Vertinimo kriterijus | 2022 m. pasiekti rezultatai |
| 1. | Šilumos gamybos ir tiekimo padalinys | Atnaujinti pasenusius šilumos apskaitos prietaisus (keitimas į aukštesnės tikslumo klasės prietaisus). | 2022 m. II ketv. | Jankūnas Gintaras | Pagal teisės aktų reikalavimus | Dalis apskaitos prietaisų pakeista |
| 2. | Šilumos gamybos ir tiekimo padalinys | Obelių bei Pandėlio katilinėse atlikti vertikalumo matavimus. Atlikti dūmtraukių techninės būklės vertinimą, pašalinti defektus | 2022 m. II ketv. | Jankūnas Gintaras | Pagal teisės aktų reikalavimus | Samdyta įmonė atlikti darbai |
| 3. | Šilumos gamybos ir tiekimo padalinys | Juodupės katilinėje, esančioje adresu Pergalės g. 2N, atlikti dūmų filtro korpuso remonto, pakeitimo ir suvirinimo darbus. | 2022 m. III ketv. | Jonas Semėnas | Pagal teisės aktų reikalavimus | Samdyta įmonė atlikti remonto darbai |
| 4. | Šilumos gamybos ir tiekimo padalinys | Obelių miestelyje atlikti trasų remontą | 2022 m. II-III ketv. | Gintaras Jankūnas | Pagal teisės aktų reikalavimus | Atliktas trasų vamzdynų remontas |

**Bendrovės rezultatas (pelnas, nuostolis) pagal veiklos rūšis 2021-2022:**

**9 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2021 m.** | **2022 m.** | **skirtumas +,-** |  |
| Šilumos gamybos ir tiekimo padalinys | 140226,93 | 69682,09 | -70544,84 | Rezultatas  sumažėjo |

AB „Rokiškio komunalininkas“ nuo 2020 m. rugsėjo 1 d. Rokiškio rajono savivaldybės tarybos sprendimu pavesta gaminti ir teikti šilumą bei karštą vandenį Juodupės miestelio gyventojams. Iš viso prijungus Juodupės katilinę Bendrovė eksploatuoja 5 katilines, centralizuota tiekimo sistema šilumą ir karštą vandenį tiekia 506 butams daugiabučiuose namuose ir įstaigoms Juodupės miestelyje. Obelių mieste šilumą ir karštą vandenį tik šildymo sezonu – 164 butams ir įstaigoms, Pandėlio, Kamajų ir Juodupės mažoji katilinės teikia šilumą tik įstaigoms. Nuo 2022 m. sausio 1 d. iki 2022 m. gruodžio 31 d. pagamino 10,95 GWh.

1. **Paslaugų teikimo padalinys**

**10 lentelė**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Padalinio pavadinimas | Planuojamos veiklos pavadinimas | Įgyvendinimo terminas | Atsakingas asmuo | Vertinimo kriterijus | 2022 m. pasiekti rezultatai |
| 1. | Paslaugų, teikimo padalinys | Dalyvauti Rokiškio raj. savivaldybės administracijos paskelbtame konkurse dėl Rokiškio miesto vietinės reikšmės kelių, gatvių ir takų priežiūros paslaugos žiemos sezono metu pirkimo. | 2022 m. I ketv. | Vidmantas  Karpavičius | Nustatant kainodarą vadovautis valdybos priimtais sprendimais dėl pelno maržos | Laimėtas konkursas ir buvo atliekamos paslaugos |
| 2. | Paslaugų, teikimo padalinys | Dalyvauti Rokiškio kaimiškosios seniūnijos kelių ir gatvių priežiūros darbų žiemos sezono metu paslaugų teikimo konkurse | 2022 m. I ketv | Vidmantas Karpavičius | Nustatant kainodarą vadovautis valdybos priimtais sprendimais dėl pelno maržos | Laimėtas konkursas |
| 3. | Paslaugų, teikimo padalinys | Dalyvauti Rokiškio miesto komunalinio ūkio objektų aptarnavimo, priežiūros ir remonto paslaugų pirkimo konkurse | 2022 m. II ketv. | Vidmantas Karpavičius | Nustatant kainodarą vadovautis valdybos priimtais sprendimais dėl pelno maržos | Laimėtas konkursas |

**Įmonės rezultatas (pelnas, nuostolis) pagal veiklos rūšis 2021-2022:**

**11 lentelė**

|  |  |  |  |  |
| --- | --- | --- | --- | --- |
| **Veiklos rūšis** | **rezultatas (pelnas, nuostolis(-)** | | | **Pastabos** |
| **2021 m.** | **2022 m.** | **skirtumas +,-** |  |
| Paslaugų teikimo padalinys | -76044,86 | -36929,63 | +39115,23 | Rezultatas pagerėjo |

1. **Daugiabučių namų priežiūros padalinys**

**12 lentelė**

|  |  |  |  |
| --- | --- | --- | --- |
| **Veiklos rūšis** | **rezultatas (pelnas, nuostolis(-)** | | |
| **Nuo 2022-01-01 iki**  **2022-12-15** | **Nuo 2022-12-16 iki**  **2022-12-31** | **Bendras rezultatas** |
| Daugiabučių namų priežiūros padalinys | 27622,00 | 5844,44 | 33466,44 |

Vykdant reorganizavimą prijungiant akcinę bendrovę Rokiškio butų ūkis 2022 m. pelnas 27 622 eurai, iš jų 19 652 eurais padidintas įstatinis kapitalas, likusi dalis -7970 eurų perkelta į nepaskirstytąjį pelną.

**Skolos tiekėjams ir pirkėjų įsiskolinimas, jų įtaka bendrovės veiklai:**

Skolos tiekėjams 2022 metų pabaigai buvo 204 745 eurai. AB „Rokiškio komunalininkas” ilgalaikių skolų neturi. Didžiausios skolos: UAB „Viada LT“ 15 002 eurai (už kurą), UAB,, Rokmedis“ 16 988 eurai (už skiedrą), E. Neniškio agroserviso įmonei 46324 eurai (skiedra), AB,, Rekyva“ 77 827 eurai (durpės). Likusios skolos - tai einamieji mokėjimai už vandenį, elektros energiją, atsargines detales, paslaugas.

Iš savivaldybės gautina už 2022 metus subsidija ir kompensacija gyventojams už bendrovės patiektą šiluminę energiją- 67 313 eurų.

Pirkėjų skola 2022 m. gruodžio 31 d. 344 311 eurai (2021 m. 271 968 eurai).

Gyventojų skola už šilumos suvartojimą - 109 489 eurai, už komunalinius patarnavimus - 138 642 eurai

2022 m. teismuose juridiniams ir fiziniams asmenims iškelta apie 20 civilinių bylų pagal AB ,,Rokiškio komunalininkas“ pateiktus ieškinius bei pareiškimus dėl skolų (už komunalines atliekas ir šilumą ir kt.), delspinigių, palūkanų bei procesinių palūkanų priteisimo.

Per 2022 metus išieškota apie 7 100 eurų.

2022 m. gruodžio 16 d. baigta reorganizacija- prie bendrovės prijungta akcinė bendrovė Rokiškio butų ūkis, perimant turtą, visas teises bei pareigas.

**Pagrindiniai AB “Rokiškio komunalininkas” 2023 m. strateginiai tikslai:**

* 2023 m. numatyta pelninga veikla;
* Užtikrinti nenutrūkstamą šilumos gamybą ir karšto vandens tiekimą klientams;
* Vykdyti šilumos trasų, katilų ir kitų įrenginių remonto ir renovavimo darbus;
* Parduoti nenaudojamą ilgalaikį turtą;
* Nutraukti nuostolingas veiklas;
* Smulkiosios technikos ir prietaisų parko atnaujinimas;
* Kompiuterinės technikos įrangos, programinės ir telekomunikacijų įrangos atnaujinimas.
* Vykdyti daugiabučių namų priežiūrą ir renovaciją.

**Prognozuojami 2023 m. Bendrovės veiklos rezultatai:**

Per 2023 metus tikimasi gauti apie 300 tūkst. eurų pajamų iš atliekų surinkimo (mišrių ,kapų, bešeimininkių ir asenizacijos), 1 200 tūkst. eurų iš šilumos ūkio, 300 tūkst. eurų iš paslaugų teikimo (daugiabučių namų kiemų, viešųjų erdvių, tualetų priežiūros, transporto nuomos, Rokiškio miesto gatvių apšvietimo tinklų priežiūra, šviesoforų priežiūros), 670 tūkst. eurų iš daugiabučių namų priežiūros . Tikimasi 2023 metus užbaigti pelningai.

|  |  |  |
| --- | --- | --- |
| Direktorius |  | Vladas Janulis |